b'\n_START_ARTICLE_\nPiitetrakloridi\n_START_SECTION_\nK\xc3\xa4ytt\xc3\xb6\n_START_PARAGRAPH_\nSuurin osa piitetrakloridista k\xc3\xa4ytet\xc3\xa4\xc3\xa4n eritt\xc3\xa4in puhtaan piidioksidin valmistamiseen polttamalla yhdistett\xc3\xa4 happea ja vety\xc3\xa4 sis\xc3\xa4lt\xc3\xa4v\xc3\xa4ss\xc3\xa4 ilmakeh\xc3\xa4ss\xc3\xa4. Puolijohdeteollisuutta varten piitetrakloridista voidaan tuottaa my\xc3\xb6s polykiteist\xc3\xa4 piit\xc3\xa4 kuumentamalla sit\xc3\xa4 vetyilmakeh\xc3\xa4ss\xc3\xa4. Lis\xc3\xa4ksi piitetrakloridi reagoi er\xc3\xa4iden metallien kanssa muodostaen niiden pinnalle kest\xc3\xa4v\xc3\xa4n karbidikerroksen. Alkoholien kanssa se reagoi muodostaen piihapon estereit\xc3\xa4, kuten tetraetyyliortosilikaattia.'